“Աթանյանի անունը մինչ օրս շարունակում են “հնչեցնել” մեր սիրելի Երեւանում իրականացրած նրա գործերը- ասում է Նաիրա Փելթեկյանը,- Հիշում եմ երևանցիների ոգևորությունը, երբ նոր էին բացվել Զեյթուն թաղամասի եւ Նորքի զանգվածի հանգստյան գոտիները: Նրա շատրվանների հովացնող ցողերի ներքո մեծ ու փոքր մեր համաքաղաքացիները վայելում էին իրենց երեւանյան գիշերները: Այստեղ 22 տարի շարունակ գործող Աթանյան արվեստի դպրոցն է, որտեղ ամերիկյան բազմազգ, խառնածին ու խայտաբղետ մշակույթների ազդեցության մթնոլորտում հազարավոր հայորդիներ փրկվում են ձուլման վտանգից: Կարծում եմ ամերիկացի ճանաչված արվեստաբան Ռիչարդ Նաթանը ճիշտ է նկատել, գրելով.- Աթանյանն առանձնակի է իր տեսակի մեջ, և ինչպես Բայրոնին` նրան էլ կարելի է համարել աշխարհի քաղաքացի”: